# Jane Norling

Jane Norling és una artista visual estatunidenca activa als espais contraculturals de la badia de San Francisco des del 1970. El seu treball aborda la justícia social i ambiental i les preocupacions estètiques a través de l'art públic, el disseny gràfic, la pintura, el gravat i la premsa. Es va graduar al Bennington College el 1968 amb una llicenciatura en arts visuals i va començar la seva carrera dissenyant llibres per a Random House abans de traslladar-se a San Francisco.

## Trajectòria

El 1972, com a membre de Peoples Press, que publicava l'edició estatunidenca de la revista Tricontinental, Norling va viatjar a Cuba per a treballar amb el departament de disseny de l'OSPAAAL on va fer un cartell dedicat a la lluita del poble de Puerto Rico. Aquest treball s'ha convertit en un dels seus dissenys més reconeguts. Norling va ser una de les vuit dones que van dissenyar un total de 22 pòsters del total de 326 pòsters coneguts de l'OSPAAAL. Peoples Press era un col·lectiu no jeràrquic on el disseny, la impressió offset i tots els aspectes de la gestió i funcionament de la impremta es consideraven del mateix mèrit, ja que cada membre del col·lectiu aprenia i realitzava totes les tasques per a prendre consciència de cada part del procés. A Peoples Press, Norling va col·laborar amb Gail Dolgin el 1978 en un cartell per al Dia Internacional de la Dona. El disseny d'aquest cartell va ser extret d'un dels murals de Norling, Sistersongs of liberation.
Norling ha il·lustrat i dissenyat logotips i materials impresos que inclouen projectes del Departament de Salut Pública de Califòrnia i fullets per al Departament de Relacions Industrials de Califòrnia, com ara el cartell serigrafiat de 1980 La leche materna es la mejor per a una campanya d'alimentació i nutrició a Santa Cruz.
El seu cartellisme es va incloure a l'exposició del 2003 One Struggle, Two Communities: Late 20th Century Political Posters of Havana, Cuba and the San Francisco Bay Area al Berkeley Art Center. El 2011, la seva pintura Absence es va incloure en una exposició d'art itinerant sobre els deu anys de guerra dels EUA contra l'Afganistan. Aquesta pintura representa un grup de dones afganeses de les quals una sosté una figura blanca buida que significa l'infant que ha perdut a la guerra.
El treball més recent de Norling se centra en la pintura d'estudi, concretament en paisatges abstractes inspirats en visites a parcs nacionals i altres zones exteriors d'una bellesa expansiva. El seu treball també ha aparegut a la portada de la publicació de 2009 de Margaret Randall, Their Backs to the Sea.

## Referències

* ↑ «Masonic from Page to Hayes - FoundSF» (en anglès). www.foundsf.org. [Consulta: 19 març 2017].
* 1 2 Dalzell, Tom. «How quirky is Berkeley? Jane Norling's Nicaraguan mural». Berkeleyside, 15-05-2014. [Consulta: 19 març 2017].
* ↑ «Commencement Program: Bennington College, June 13-15 1968». Bennington College Digital Repository, 1968. [Consulta: 19 març 2017].
* ↑ Zanardi, Bonnny. «'Road Trip' show rolls into the 1870 Art Center Gallery». East Bay Times, 04-12-2009. [Consulta: 21 març 2017].
* ↑ «Bay Area radical printshops». www.docspopuli.org. [Consulta: 22 març 2017].
* ↑ Calzell, Tom. «Jane Norling» (en anglès americà). Quirkey Berkley, 28-01-2014. [Consulta: 22 març 2017].
* 1 2 3 «One Struggle, Two Communities». www.docspopuli.org. [Consulta: 19 març 2017].
* ↑ Randall, Margaret. To change the world : my years in Cuba. Rutgers University Press, 2009, p. 223. ISBN 9780813544328. OCLC 807291536.
* 1 2 Cushing, Lincoln. Revolución! : Cuban poster art. Chronicle Books, 2003, p. 12, 78. ISBN 9780811835824. OCLC 606934896.
* ↑ «CSPG Blog». cspgblog.blogspot.com. [Consulta: 19 març 2017].
* 1 2 Center for the Study of Political Graphics. «INTERNATIONAL WOMEN'S DAY». Center for the Study of Political Graphics Online Collection. [Consulta: 19 març 2017].
* ↑ California Department of Public Health. «Sewing Machine Operators: Feel Better! Work Better!». California Department of Public Health, 01-12-2009. Arxivat de l'original el 2017-01-28. [Consulta: 13 octubre 2023].
* ↑ California Department of Health Services. «Grocery Cashiers: Serving Customers Shouldn't Hurt You». California Department of Public Health, 01-10-2006. Arxivat de l'original el 26 de gener 2017. [Consulta: 22 març 2016].
* ↑ California Department of Health Services. «How to Use Half-Mask Respirators to Prevent Lead Poisoning». California Department of Public Health, 01-01-2001. Arxivat de l'original el 15 de febrer 2017. [Consulta: 22 març 2017].
* ↑ «Jane Norling :: Fine Art». janenorling.com. Arxivat de l'original el 2018-03-21. [Consulta: 20 març 2017].
* ↑ «Poster - La Leche Materna». Syracuse Cultural Workers, 27-02-2013. [Consulta: 20 març 2017].
* ↑ Cook, Greg. «During The Trump-Clinton Election, An Exhibit Of Posters For Women's Rights» (en anglès). www.wbur.org, 27-10-2016. [Consulta: 19 març 2017].
* ↑ Wanner, Rene. «Rene Wanner's Poster Page / "Women's Rights Are Human Rights" poster exhibition in Boston». www.posterpage.ch. [Consulta: 19 març 2017].
* ↑ Nyden, Paul J. «Traveling art exhibit marks decade-long war in Afghanistan» (en anglès). , 14-12-2011 [Consulta: 19 març 2017].
* ↑ Traywick, Catherine. «Oakland art gallery roundup». Oakland North, 06-01-2012. [Consulta: 19 març 2017].
* ↑ Baker, Kenneth «Weston Teruya: Sole juror for 'Feature' show». , 15-01-2014 [Consulta: 19 març 2017].
* ↑ Burke, Sarah. «Not Alone». East Bay Express, 29-01-2014. [Consulta: 19 març 2017].
* ↑ Randall, Margaret. Their Backs to the Sea: Poems and Photographs (en anglès). Wings Press, 2009. ISBN 9780916727611.
* ↑ «minutes: ALAMEDA COUNTY ARTS COMMISSION REGULAR MEETING». County of Almeda, 04-11-2015.
* ↑ Almeda County Arts Commission. «ALAMEDA COUNTY ARTS COMMISSION REGULAR MEETING». Almeda County, 12-08-2015.